Държавен вестник, бр. 1, 2021 г., стр. 164

СТР.  164	
Д Ъ Р Ж А В Е Н  В Е С Т Н И К 	
БРОЙ  1
УКАЗАНИЯ КЪМ СПРАВКА ЗА ТАКСИТЕ И КОМИСИОННИТЕ, НАЧИСЛЕНИ ЗА 2020 ГОДИНА
В „Справка за таксите и комисионните, начислени за 2020 година“ се посочват всички такси и комисионни съгласно дейността и 
индивидуалните договори, сключени от предприятието, независимо дали са посочени в други справки в годишния отчет. В справката е 
необходимо да бъдат попълвани данните за текущата и за предходната година. Данните се попълват в стойност - лева.
ДЕФИНИЦИИ НА ИНСТИТУЦИОНАЛНИТЕ СЕКТОРИ 
Резидентен сектор
Резидентните единици са институционални единици, чиито център на икономически интерес е на територията на страната. „Център на 
основен икономически интерес“ означава, че съществува място в рамките на икономическата територия на дадена държава, където 
дадена единица извършва икономически дейности и операции в значителен мащаб за неограничен или за ограничен, но дълъг период 
от време (една година или повече). Собствеността върху земя и сгради в пределите на икономическата територия се счита за достатъчно 
основание собственикът да има център на основен икономически интерес в тази държава.
Сектор “Нефинансови предприятия”
Сектор „Нефинансови предприятия“ се състои от институционални единици, които са независими юридически лица и пазарни 
производители и чиято основна дейност е производството на стоки и нефинансови услуги. Сектор „Нефинансови предприятия“ включва 
също и нефинансови квазикорпорации .
Сектор “Финансови предприятия”
Сектор  „Финансови предприятия“ се състои от институционални единици, които са независими юридически лица и пазарни производители 
и чиято основна дейност е предоставянето на финансови услуги. Тези институционални единици обхващат всички корпоративни 
предприятия и квазикорпорации, които се занимават главно с:
- финансово посредничество (финансови посредници);
- спомагателни финансови дейности (финансови спомагателни организации).
Включват се и институционалните единици, които предоставят финансови услуги, когато повечето от активите или пасивите им не се 
търгуват на свободните пазари.
Сектор “Държавно управление”
В сектор “Държавно управление” се включват всички институционални единици, които са други непазарни производители. Продуктът им 
е предназначен за индивидуално и колективно потребление и главно е финансиран от задължителни плащания, направени от единиците, 
принадлежащи на другите сектори и/или всички институционални единици основно са ангажирани в преразпределение на националния 
доход и богатство.
Сектор  “Домакинства”
Сектор “Домакинства” включва лица или групи от лица като потребители и производители на стоки предимно за собствена крайна 
употреба; еднолични търговци, водещи едностранни счетоводни записвания с до 10 наети   лица.
Сектор “Нетърговски организации, обслужващи домакинствата (НТООД)”
Сектор “Организации с нестопанска цел, обслужващи домакинствата” се състои от институции и отделни юридически лица, които 
обслужват домакинствата. Секторът включва: синдикати, политически партии, фондации, сдружения, църковни и религиозни общества, 
читалища и други.
Нерезидентен  сектор  (Останал свят)
Сектор “Останал свят” се състои от всички нерезидентни институционални единици, ангажирани с операции с резидентни единици или 
имащи други икономически връзки с резидентни единици.